**ETIKOS ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Etikos bendrosios programos (toliau – BP) įgyvendinimo rekomendacijų dalyje *Veiklų planavimo ir kompetencijų ugdymo pavyzdžiai.* Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://emokykla.lt/) pateiktos BP [atvaizdavimu](https://www.emokykla.lt/bendrosios-programos/pradinis-ugdymas/21?st=1) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo.

Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio citatų langas.

Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) citatos.

Pateiktame ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas: :

* stulpelyje *Mokymo(si) turinio tema* yra pateikiamos Etikos bendrosios programos (toliau – BP) tema ar probleminis klausimas, kuriuos mokytojas gali pasipildyti/pasikeisti savo nuožiūra;
* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui;
* stulpelyje *Kompetencijos* yra nurodytos galimos kompetenecijos, kurias mokytojas gali pasipildyti/pasikeisti atsižvelgdamas į pamokos kontekstą;
* stulpelyje *Pasiekimai* yra nurodyti ugdomi pasiekimas(-ai) raidėmis. Lentelėje raide (pavyzdžiui, A) žymima pasiekimų sritis, raide ir pirmu skaičiumi (pavyzdžiui, A1) žymimas tos pasiekimų srities pasiekimas, o antru skaičiumi (3) – pagrindinis pasiekimų lygis;
* stulpelyje *Tarpdalykinės temos* yra nurodytos galimos tarpdalykinės temos, kurias mokytojas gali pasipildyti/pasikeisti atsižvelgdamas į pamokos kontekstą.

**ETIKOS ILGALAIKIS PLANAS 1 KLASEI**

 UGDOMI ETIKOS PASIEKIMAI:

**1. Saviugda ir savisauga. Aš–Asmuo (A)**

A1.3. Kelia klausimus apie savo pomėgius ir jų skirtumus nuo kitų asmenų pomėgių.

A2.3. Padedamas stebi (reflektuoja) savo emocijas ir jausmus, pastebi kylančias teigiamas ir neigiamas emocijas, žino keletą būdų, kaip jas tinkamai (saugiai) išreikšti .

A3.3. Išvardija situacijų, kuriose svarbu pasakyti „ne“, „stop“, „man nepatinka“, galimo pavojaus sveikatai pavyzdžių ir svarsto, kaip jose elgtųsi.

A4.3. Svarsto, kodėl svarbu planuoti laiką, praleidžiamą virtualioje erdvėje.

**2. Dialoginis bendravimas. Aš–Tu (B)**

B1.3. Pateikia konkrečių pavyzdžių apie tai, kas padeda palaikyti draugystės ryšį. Su klasės draugais kalbasi, kodėl svarbus geras tarpusavio ryšys ir kaip spręsti tarp draugų kylančius konfliktus.

B2.3. Mandagiai ir pagarbiai bendrauja su šeimos nariais bei mokytojais, diskutuoja apie tokio bendravimo svarbą.

B3.3. Savarankiškai palaiko mandagų ir pagarbų ryšį su Kitu, priimdamas jo kitoniškumą. Svarsto būdus, kaip bendrauti, kad konfliktinės situacijos neperaugtų į patyčias.

B4.3. Bendraudamas ar mokydamasis virtualioje erdvėje taiko mandagaus bendravimo taisykles. Padedamas parašo mandagią žinutę draugui virtualioje erdvėje.

**3. Socialiniai santykiai. Aš–Mes (C)**

C1.3. Pateikia pavyzdžių, kaip palaiko savo santykį su skirtingais šeimos nariais. Analizuoja, kodėl šeima yra vertybė.

C2.3.Nusako, kaip palaiko draugystės ryšius su klasės draugais. Paaiškina, kodėl klasės gyvenime svarbu užjausti Kitą ir kaip jaučiasi Kitas, kuomet yra užjaučiamas. Diskusijose siekia (savarankiškai ar padedamas) išsakyti savo nuomonę bei išklausyti Kitą.

C3.3. Paaiškina, kodėl svarbu priimti kitokį Kitą ir kaip jaučiasi pats, kai yra priimamas. Padedamas domisi skirtingomis bendruomenėmis.

C4.3. Pateikia tradicijų pavyzdžių animacijoje ar kitoje vaizdinėje edukacinėje medžiagoje.

**4. Santykis su pasauliu. Aš–Tai (D)**

D1.3. Paaiškina kodėl svarbu rūpintis augalais, kokią naudą jie teikia žmogui ir planetai.

D2.3. Paaiškina, kodėl svarbu rūpintis gyvūnais, kokią naudą jie teikia žmogui ir planetai.

D3.3. Skiria, kaip teisingai rūšiuoti pagrindines šiukšles, ir paaiškina rūšiavimo naudą gamtai.

D4.3. Diskutuoja su klasės draugais, kaip galima atkreipti žmonių dėmesį į ekologines problemas per vaizdines priemones.

**Bendra informacija:**

Mokslo metai \_\_\_\_\_\_\_\_\_\_\_\_\_\_\_

Pamokų skaičius: 1 pamoka per savaitę , iš viso 35 pamokos

Vertinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

| **EIL. NR.** | **MOKYMOSI TURINIOTEMA** | **70 proc. 26 val.** | **30 proc. 9 val.** | **Kompetencijos** | **Pasiekimai** | **Tarpdalykinės temos** | **Kita medžiaga** |
| --- | --- | --- | --- | --- | --- | --- | --- |
| 1. | Ko mokysimės šiais metais? Mokiniai supažindinami su etikos programa, 1 klasės mokymosi turiniu, pasiekimų vertinimo ir įsivertinimo kriterijais. | 1 |  |  |  |  |  |
| 2. | 22.1.1. Pažįsta savo unikalumą.  | 2 |  | PažinimoKūrybiškumoSESG,Komunikavimo | A1.3. | Darnus vystymasis: asmens savybių ugdymas, rūpinimasis savo ir kitų sveikata |  |
| 3. | 22.1.2. Pažįsta savo jausmus.  | 2 |  | PažinimoKūrybiškumoSESGKominikavimo | A2.3. | Darnus vystymasis: asmens savybių ugdymas, streso įveika. |  |
| 4. | 22.1.3. Rūpestis dėl savęs ir kitų.  | 2 |  | SESGKomunikavimoPažinimo | A3.3. | Darnus vystymasis: asmens savybių ugdymas, Rūpinimasis savo ir kitų sveikata, streso įveika, saugus elgesys. | Tema: Saugu-nesaugu [Pradinio ugdymo bendrųjų programų įgyvendinimo rekomendacijos (emokykla.lt)](https://emokykla.lt/metodine-medziaga/medziaga/perziura/135?r=1) |
| 5. | 22.1.4. Aš ir virtualumas.  | 2 |  | PažinimoSkaitmeninėSESG | A4.3. | Medijų raštingumas.Darnus vystymasis: saugus elgesys. |  |
| 6. | 22.2. 1. Kitas kaip draugas: ką reiškia turėti draugą?  | 2 |  | SESGKūrybiškumoKomunikavimoPilietiškumo | B1.3 | Darnus vystymasis: asmens savybių ugdymas. |  |
| 7. | 22.2.2. Kitas kaip artimas: šeima ir mokytojai.  | 2 |  | SESGKomunikavimo | B2.3 | Darnus vystymasis: asmens savybių ugdymas, streso įveika. |  |
| 8. | 22.2. 3. Kitas kaip svetimas: Kodėl svarbu domėtis Kitu?  | 2 |  | SESGPilietiškumoKūrybiškumoPažinimoa | B3.3 | Darnus vystymasis: asmens savybių ugdymas. |  |
| 9. | 22.2.4. Virtualus Kitas: ar žinau, kaip mandagiai bendrauti su kitu virtualioje erdvėje?  | 2 |  | SESGSkaitmeninė Pažinimo | B4.3 | Darnus vystymasis: asmens savybių ugdymas.Medijų raštingumas. |  |
| 10. | 22.3.1. Aš ir šeima.  | 1 |  | Pažinimo SESGKomunikavimo | C1.3. | Darnus vystymasis: asmens savybių ugdymas. |  |
| 11. | 22.3.2. Aš ir klasės draugai.  | 1 |  | SESGKomunikavimo | C2.3. | Darnus vystymasis: asmens savybių ugdymas |  |
| 12. | 22.3.3. Aš ir bendruomenė.  | 1 |  | PilietiškumoPažinimoKomunikavimoSESG | C3.3. | Kultūrų įvairovė. |  |
| 13. | 22.3.4. Aš ir virtuali bendruomenė.  | 1 |  | PažinimoSkaitmeninėKultūrinėKūrybiškumo | C4.3. | Etninė kultūra.Kultūrų įvairovė.Medijų raštingumas. |  |
| 14. | 22.4.1. Aš ir augmenija.  | 1 |  | PažinimoKomunikavimoPilietiškumoKūrybiškumo | D1.3. | Aplinkos apsauga | Tema : Kaip atskirti gamtos reiškinius ir objektus?[Mano santykis su aplinka - Vilnius yra mokykla](https://www.vilniusyramokykla.lt/pamoka/etika/koks-mano-santykis-su-aplinka/)Tema: Ar mokame sugyventi su gamta? [Visi esame svarbūs - ir žmonės, ir vabaliukai - Vilnius yra mokykla](https://www.vilniusyramokykla.lt/pamoka/etika/visi-esame-svarbus/) |
| 15. | 22.4.2. Aš ir gyvūnija.  | 1 |  | PažinimoKomunikavimoPilietiškumoKūrybiškumo | D2.3. | Aplinkos apsauga | Tema: Ar mokame sugyventi su gamta? [Visi esame svarbūs - ir žmonės, ir vabaliukai - Vilnius yra mokykla](https://www.vilniusyramokykla.lt/pamoka/etika/visi-esame-svarbus/) |
| 16. | 22.4.3. Aš ir ekologija.  | 1 |  | PažinimoPilietiškumoKūrybiškumo | D3.3. | Aplinkos apsauga. | [Mano santykis su aplinka - Vilnius yra mokykla](https://www.vilniusyramokykla.lt/pamoka/etika/koks-mano-santykis-su-aplinka/) |
| 17. | 22.4.4. Ekologinių problemų raiška virtualybėje.  | 1 |  | KomunikavimoSkaitmeninėPilietiškumoKūrybiškumo | D4.3. | Aplinkos apsauga.Medijų raštingumas. |  |
| 18. | Ko išmokau per šiuos metus? Refleksija ir įsivertinimas | 1 |  |  |  |  |  |